**РЕПУБЛИКА СРБИЈА**

**ГРАД БЕОГРАД ПРЕДЛОГ**

**ГРАДСКА ОПШТИНА САВСКИ ВЕНАЦ**

**Председница Градске општине**

**Број: Сл/2018**

**Датум: 18.06.2018. године**

**Б е о г р а д**

Председница Градске општине Савски венац, на основу чланова 3. и 5. Одлуке о измени одлуке о начину суфинансирања пројеката и програма удружења грађана из буџета Градске општине Савски венац („Службени лист Града Београда“, број 65/17), члана 37. Статута Градске општине Савски венац („Службени лист Града Београда“, број 45/08, 18/10, 35/10, 33/13, 36/13, 66/16) и Одлуке о буџету Градске општине Савски венац за 2018. годину („Службени лист Града Београда 105/17), расписује:

**ЈАВНИ КОНКУРС**

**УДРУЖЕЊИМА ГРАЂАНА ЗА СУФИНАНСИРАЊЕ ПРОГРАМА И ПРОЈЕКАТА ИЗ БУЏЕТА ГРАДСКЕ ОПШТИНЕ САВСКИ ВЕНАЦ ЗА 2018. ГОДИНУ**

да доставе

**ПРЕДЛОГЕ ПРОГРАМА И ПРОЈЕКАТА ИЗ ОБЛАСТИ: СОЦИЈАЛНА ИНКЛУЗИЈА И РАЗВИЈАЊЕ СОЦИЈАЛНИХ УСЛУГА У ЗАЈЕДНИЦИ ЗА 2018. ГОДИНУ**

**I Социјално-хуманитарне активности и организовање манифестација** (подстицање развоја различитих облика самопомоћи и солидарност, укључивање у друштвену заједницу кроз разне видове летњих манифестација прилагођених најстаријој популацији)

**II „ Летњи дан у природи“ – програми за старије суграђане са територије Градске општине Савски венац** (побољшање социјалног положаја и свакодневног живота старијих суграђана кроз различите видове коришћења слободног времена и провођења летњих дана у природи)

Укупан износ за суфинансирање програма из области под **I Социјално-хуманитарне активности и организовање манифестација** је 1.000.000,00 динара, минималан износ одобрених средстава по програму је 50.000,00 динара, а максималан 500.000,00 динара.

 Укупан износ за суфинансирање програма из области под **II „ Летњи дан у природи“ – програми за старије суграђане са територије Градске општине Савски венац** је 3.150.000,00 динара, минималан износ одобрених средстава по програму је 50.000,00 динара, а максималан 1.500.000,00 динара.

Предлози програма мојају бити достављени у запечаћеној коверти са назнаком:

„Пријава за Јавни конкурс удружењима грађана за суфинансирање програма и пројеката из буџета Градске општине Савски венац за 2018. годину, Комисији за избор програма и пројеката удружења грађана, за програм из области: Социјална инклузија и развијање социјалних услуга у заједници, са напоменом – НЕ ОТВАРАТИ“.

Предлози програма/пројеката са пратећом документацијом се достављају у два примерка у штампаној форми и на ЦД-у, на писарницу Градске општине Савски венац, Кнеза Милоша 69, или поштом на адресу:

Град Београд, Градска општина Савски венац, 11000 Београд, Кнеза Милоша 69.

Предлог програма/пројеката за који је пријава послата у више од једне коверте неће бити узетa у разматрање.

Рок за подношење пријаве је 15 дана од дана објављивања Јавног конкурса.

Сви учесници конкурса се могу информисати о конкурсу и резултатима конкурса на званичној интернет страници и огласној табли Градске општине Савски венац.

Учесници Јавног конкурса могу преузети потребну конкурсну документацију са званичне интернет странице Градске општине Савски венац: [www.savskivenac.rs](http://www.savskivenac.rs)

Све додатне информације се могу добити путем телефона 011/2061-766 или слањем електронске поште на zeljskin@savskivenac.rs

Председник Kомисије

\_\_\_\_\_\_\_\_\_\_\_\_\_\_\_\_\_\_\_\_\_

Александар Дујановић